鐃鈸_(東亞)

鐃鈸是東亞傳統打擊樂器 ， 寺院法會時也常用此作爲法器 。 三才圖會曰 ： “ 金鐃如火斗 ， 有柄以銅爲匡 ， 疏其上 ， 如鈴 ， 中有丸 。 執其柄而搖之 ， 其聲譊譊然 ， 以止鼓 。 ” 杜氏通典曰 ： “ 銅鉢亦謂之銅盤 ， 出於西戎及南蠻 ， 其圓數寸 ， 隱起如浮漚 ， 貫之以韋 ， 相擊以和樂也 。 ” 法華經曰 ： “ 琵琶鐃銅鈸 。 ” 後混爲一種 ， 以爲法事之樂器 。 正字通曰 ： “ 鈸蒲活切 ， 音拔 ， 銅鈸今鐃鈸也 。 ” 是鐃鈸爲一物之本據也 。 僧史略曰 ： “ 初集鳴鐃鈸 ， 唱佛歌贊 。 ”